Pilihan raya umum Singapura 2025

Pilihan raya umum telah diadakan di Singapura pada Sabtu, 3 Mei 2025, untuk memilih kesemua 97 anggota Parlimen Singapura merentasi 33 kawasan undi. Pilihan raya ini merupakan yang ke-19 di Singapura sejak pilihan raya umum pertama pada 1948 dan yang ke-14 sejak kemerdekaan pada 1965. Buat kali pertama sejak pilihan raya umum 2001, Lee Hsien Loong tidak memimpin Parti Tindakan Rakyat (PAP) pemerintah, dengan Lawrence Wong menggantikan Lee sebagai perdana menteri pada 15 Mei 2024 dan sebagai setiausaha agung PAP pada 4 Disember kemudian pada tahun itu. PAP telah memenangi supermajoriti kerusi dalam setiap pilihan raya sejak kemerdekaan.

Parlimen ke-14 telah dibubarkan pada 15 April 2025, dan Hari Penamaan Calon ditetapkan pada 23 April 2025. Hari Pengundian akan diadakan pada 3 Mei 2025. Ini merupakan pilihan raya umum pertama sejak tahun 2011 (dan pilihan raya pertama yang dipertandingkan sejak tahun 2016) di mana Hari Pengundian diadakan pada hari Sabtu.

 Latar belakang 
Parti Tindakan Rakyat memenangi majoriti kerusi dalam pilihan raya umum 2020, yang merupakan persaingan paling sengit sejak kemerdekaan, walaupun parti itu masih memenangi semua kecuali tiga bahagian pilihan raya (dua GRC dan satu SMC). Parti itu mengekalkan GRC West Coast dalam pertarungan menentang Parti Kemajuan Singapura, dengan margin kemenangan paling kecil antara semua bahagian pilihan raya; margin kemenangan terbesar pula dicapai di GRC Jurong yang berjiran. Parti Pekerja memenangi GRC Sengkang yang baru dan mengekalkan GRC Aljunied serta SMC Hougang. Ng Chee Meng, Menteri di Pejabat Perdana Menteri dan Setiausaha Agung NTUC yang telah mengetuai pasukan PAP Sengkang, dianggap sebagai mangsa politik dengan profil tertinggi dalam pilihan raya tersebut.

 Sistem pilihan raya 
Di bawah Perkara 65(4) Perlembagaan Singapura, tempoh parlimen berlangsung maksimum lima tahun dari sesi pertama sebelum pembubaran automatik oleh undang-undang. Walau bagaimanapun, Perdana Menteri, dengan undian kepercayaan daripada majoriti Anggota Parlimen (AP) yang hadir, boleh menasihati Presiden untuk pembubaran awal pada bila-bila masa dalam tempoh lima tahun tersebut. Pilihan raya umum mesti diadakan dalam tempoh tiga bulan selepas pembubaran.

Bahagian Pilihan Raya (juga dirujuk sebagai kerusi di Parlimen) disusun dalam Kawasan Undi Perseorangan (SMC) dan Kawasan Undi Perwakilan Berkumpulan (GRC). Setiap SMC mengembalikan seorang AP menggunakan sistem undian undi terbanyak, manakala setiap GRC mengembalikan empat atau lima AP melalui undian blok parti. Sekurang-kurangnya seorang calon dalam GRC mesti berasal dari komuniti Melayu, India atau minoriti lain. Sekumpulan calon yang berhasrat untuk bertanding dalam pilihan raya di GRC mesti terdiri daripada ahli parti politik yang sama, atau sekumpulan calon bebas. Umur layak mengundi di Singapura adalah 21 tahun. Pilihan raya dijalankan oleh Jabatan Pilihan Raya (ELD), sebuah jabatan di bawah Pejabat Perdana Menteri.

 Parti politik 
Jadual di bawah menyenaraikan parti politik yang dipilih atau dicalonkan di Parlimen selepas pilihan raya parlimen 2020:

NamaKetuaUndian (%)KerusiStatus Pilihan raya lepas Bukan perwakilan Ketika bubarParti Tindakan Rakyat (PAP)Lawrence Wong Parti Pekerja (WP)Pritam Singh Parti Kemajuan Singapura (PSP)Tan Cheng Bock Kosongcolspan=4 

 Komposisi sebelum pilihan raya 

Kempen

 Campur tangan asing 
Pada 25 April, the Penguasa Pembangunan Infokom Media (IMDA) mengarahkan Meta Platforms untuk mengehadkan akses orang Singapura kepada hantaran media sosial oleh warganegara asing yang dinaggap sebagai campur tangan asing dalam pilihan raya. Antara yang dituduh berkempen secara tidak sah ialah rakyat Malaysia Iskandar Abdul Samad, bendahari kebangsaan Parti Islam Se-Malaysia (PAS); Mohamed Sukri Omar, Ketua Pemuda PAS di Selangor; dan Zulfikar bin Mohamad Shariff, rakyat Australia yang melepaskan kewarganegaraan Singapura pada 2020. Iskandar menzahirkan sokongannya untuk AP WP Faisal Manap, manakala Sukri menghantar semula hantaran oleh Zulfikar mengkritik AP Melayu-Islam kerana gagal mewakili minat orang Islam. Menteri Negara Kanan Zaqy Mohamad mengakui ia mungkin menjadi kebiasaan untuk mencampurkan agama dengan politik di negara lain tetapi mengingatkan ini boleh menimbulkan gangguan jika orang Singapura mengundi kerana agama. Walau bagaimanapun, Iskandar menafikan tuduhan bahawa beliau mencuba mempengaruhi pilihan raya dan "menghentam" cubaan mengaikan PAS dengan WP. Beliau menyatakan hantaran tersebut "disasarkan kepada pembacanya yang kebanyakannya orang Melayu Islam di Malaysia" berbanding daripada "pembaca di Singapura". Lee Hsien Loong mengemukakan perkara ini semasa jelajah mesranya di GRC Tampines pada 29 April, mengingatkan mereka bahawa kaum dan agama tidak patut bercampur dengan politik.

Keputusan

Sejak pilihan raya umum 2015, ELD mengeluarkan kiraan sampel sebelum keputusan rasmi untuk mengekang spekulasi dan mengurangkan bergantung pada sumber tidak rasmi semasa proses pengiraan. Pada 22:55 hari pengundian, kesemua kiraan sampel untuk semua kawasan undi telah dikeluarkan, menunjukkan PAP mendahului dalam kesemua wad kecuali tiga wad yang dipegang WP iaitu Aljunied, Sengkang, dan Hougang.

 Lihat juga 

 Pilihan raya di Singapura

 Nota 

 Rujukan 

Kategori:Pilihan raya umum di Singapura
Kategori:Pilihan raya 2025 di Asia

Kategori:2025 di Singapura